
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 305 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 57140/1987 (ΦΕΚ 492 
Δ'/1987) απόφασης Νομάρχη Χαλκιδικής για 
την κατηγοριοποίηση καθορισμό ορίων και 
όρων δόμησης του οικισμού Αγ. Παρασκευής, 
με την συμπλήρωση γενικών και ειδικών όρων 


δόμησης. 1 

Τροποποίηση ρυμοτομικού σχεδίου οικισμού Μπαλί 
Δ. Γεροποτάμου Ν. Ρεθύμνης, στην ιδιοκτησία 

Τσαγκαράκη Εμμανουήλ. 2 

Καθορισμός επιτρεπόμενης χρήσης του με αρ. 
1182 αγροτεμαχίου στην περιοχή «Γιαννιώτη» 
του αγροκτήματος του Δήμου Βασιλικών Ν. 
Θεσσαλονίκης. 3 


Α ΠΟΦΑΣΕΙ Σ 

Αριθ. 2341 π.ε./σχετ.2015π.ε. (1) 


Τροποποίηση της υπ’ αριθμ. 57140/1987 (ΦΕΚ 492 Δ'/1987) 
απόφασης Νομάρχη Χαλκιδικής για την κατηγοριο- 
ποίηση καθορισμό ορίων και όρων δόμησης του οι¬ 
κισμού Αγ. Παρασκευής, με την συμπλήρωση γενι¬ 
κών και ειδικών όρων δόμησης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 4 και 5 του από 24.4.1985 
πρ. διατάγματος (ΦΕΚ 181 Δ73.5.1985) περί του τρόπου 
καθορισμού ορίων οικισμών της χώρας, κατηγορίες 
αυτών και καθορισμό όρων και περιορισμών δόμησης, 
όπως τροποποιήθηκε με το από 24.2.1987 πρ. διάταγμα 
(ΦΕΚ 1330 Δ723.2.1987). 

2. Την υπ’ αριθμ. 57140/11.5.1987 (ΦΕΚ 492Δ72.6.1987) 
απόφαση Νομάρχη Χαλκιδικής για καθορισμό ορίων, 
όρων και περιορισμών δόμησης τον οικισμό Αγ. Πα¬ 
ρασκευής. 

3. Την υπ’ αριθμ. 57760/7.1.1989 (ΦΕΚ 99Δ720.2.1989) 
απόφαση Νομάρχη Χαλκιδικής για διόρθωση των ορίων 
του οικισμού Αγ. Παρασκευής. 

4. Τις διατάξεις του άρθρου 6 του ν. 2503/1997 (ΦΕΚ 
107 Α73.5.1997) «Διοίκηση, οργάνωση, στελέχωση της 


14 Απριλίου 2006 

Περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις». 

5. Το άρθρο 10 παρ. 2 εδ.β του ν. 3044/2002 (ΦΕΚ 197 
Α724.8.2002) με το οποίο αντικαταστάθηκε το άρθρο 
29 του ν. 2831/2000 (ΦΕΚ 140 Α'). 

6. Την υπ’ αριθμ. 193/2004 απόφαση του Δ.Σ. του Δή¬ 
μου Παλλήνης. 

7. Το με αρ. ΕΠΑ 102/10.3.2005 έγγραφο Δ/νσης Οικι¬ 
σμού και Χωροταξίας Ν.Α. Χαλκιδικής. 

8. Την υπ’ αριθμ. 27/7.2.1996 γνωμοδότηση του Περιφε¬ 
ρειακού Συμβουλίου ΧΟΠ Κεντρικής Μακεδονίας. 

9. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Την τροποποίηση της υπ’ αριθμ. 57140/1987 (ΦΕΚ 492 
Δ71987) απόφασης Νομάρχη Χαλκιδικής, με την συ¬ 
μπλήρωση Γ ενικών και Ειδικών Όρων δόμησης για την 
ποιοτική ανάπτυξη του οικισμού Αγίας Παρασκευής που 
χαρακτηρίζεται ως ένας από τους ελάχιστους ορει¬ 
νούς οικισμούς του Ν. Χαλκιδικής όπου διατηρεί σε 
μεγάλο βαθμό την τοπική παραδοσιακή Αρχιτεκτονική 
ως εξής. 

Α. ΓΕΝΙΚΟΙ ΟΡΟΙ ΔΟΜΗΣΗΣ 

1. Μέγιστος επιτρεπόμενος αριθμός ορόφων δυο (2). 

2. Μέγιστο επιτρεπόμενο ύψος κτισμάτων, επτά (7) 
μέτρα μη συμπεριλαμβανομένης της στέγης. 

Το μέγιστο ύψος σε κάθε σημείο μετράται από την 
οριστική στάθμη του φυσικού εδάφους απαγορευμένων 
των εκσκαφών ή επιχώσεων. Σε περιτιτώσεις όπου από 
την μορφή του οικοπέδου αιτιολογείται είναι δυνατή 
μετά από σύμφωνη γνώμη της αρμόδιας ΕΠΑΕ η διαμόρ¬ 
φωση της οριστικής στάθμης του εδάφους με εκσκαφή 
ή επίχωση κατά 0,5 μ. 

3. Η κατασκευή της στέγης είναι υποχρεωτική με μέγι¬ 
στο ύψος 1,5 μ. και μέγιστη επιτρεπόμενη κλίση 30%. 

4. Κατά τα λοιπά ισχύουν οι γενικοί όροι δόμησης του 
από 24.4.1985 πρ. διατάγματος (ΦΕΚ 181 Δ) καθώς και 
τα κατά κανόνα και παρέκκλιση όρια αρτιότητας της 
σχετικής απόφασης Νομάρχη. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

1. Τα νέα κτίσματα και οι προσθήκες σε παλαιό ακο¬ 
λουθούν από πλευράς ογκοπλασίας, μορφολογίας και 
σύνθεσης τα πρότυπα της τοπικής Αρχιτεκτονικής, ενώ 
η τοποθέτηση τους στον χώρο προσαρμόζεται στην 
πολεοδομική οργάνωση και κλίμακα του οικισμού. 

2. Κτίσματα κατοικίας με όγκο πάνω από 800 κ.μ. 
και κτίσματα κοινής ωφέλειας ή ειδικού προορισμού με 
όγκο πάνω από 1000 κ.μ. διασπώνται υποχρεωτικά σε 
περισσότερους από έναν όγκους. 

3. Τα κτίρια καλύπτονται από στέγη ή κατασκευή της 
οποίας είναι υποχρεωτική με επικάλυψη από κεραμίδια 
Βυζαντινού ή Ολλανδικού τύπου. 

4. Τα στέγαστρα επικάλυψης εξωστών, βεραντών ή 
υπαίθριων χώρων, οφείλουν να κατασκευάζονται από 
ξύλο και επικάλυψη από κεραμίδια. 

5. Απαγορεύεται η τοποθέτηση συνεχών εξωστών 
περιμετρικά των κτιρίων και σε μήκος μεγαλύτερο του 
50% του περιγράμματος των όψεων. 

6. Απαγορεύεται η κατασκευή γωνιακών ημιυπαίθριων 
χώρων. 

7. Τα εξωτερικά ανοίγματα των κτιρίων πρέπει να είναι 
συμβατά με τα τοπικά πρότυπα σε αναλογίες από ! ; 2 έως 
1/1,5 με μέγιστο άνοιγμα 1,5 μ. Σε νέα κτίρια μετά από 
έγκριση της αρμόδιας ΕΠΑΕ επιτρέπονται ανοίγματα 
έως 2,5 μ. 

8. Ως υλικά κατασκευής ή επένδυσης επιτρέπεται να 
χρησιμοποιούνται φυσικά υλικά (πέτρες, ξύλο, σοβάς 
κ.λπ.). 

9. Τα κουφώματα στις νέες κατασκευές επιτρέπονται 
να κατασκευασθούν από ξύλο ή απομίμηση ξύλου. 

10. Τα κουφώματα σε προσθήκες ή αποκαταστάσεις 
παλαιών κτισμάτων οφείλουν να είναι ξύλινα σε μορφές 
και χρωματισμούς συμβατούς με τα τοπικά πρότυπα. 


11. Οι χρωματισμοί των κυρίων όψεων των κτιρίων και 
των υλικών επιτρέπονται στις αποχρώσεις του μπεζ, 
ώχρας, καφέ, γκρίζου, κεραμίδι και άλλων γήινων απο¬ 
χρώσεων, μετά από έγκριση της ΕΠΑΕ. 

12. Οι περιφράξεις των κτιρίων είναι συμπαγείς με 
ύψος έως 2,00μ. και κατασκευάζονται από πέτρα ή 
επιχρισμένα υλικά σε μορφές συμβατές με την τοπική 
Αρχιτεκτονική. 

13. Τα κλιματιστικά μηχανήματα και οι ηλιακοί συλλέ¬ 
κτες θα πρέπει να τοποθετούνται σε θέσεις μη ορατές 
από τους κοινόχρηστους χώρους του οικισμού. 

14. Δεν επιτρέπεται η τοποθέτηση διαφημιστικών πινα¬ 
κίδων και φωτεινών επιγραφών στις όψεις και τις στέγες 
των κτισμάτων. Μετά από έγκριση της αρμόδιας ΕΠΑΕ 
επιτρέπεται η τοποθέτηση εμπορικών και πληροφορι¬ 
κών πινακίδων μεγέθους 1X0.5 μ. σε μορφές συμβατές 
με την τοπική Αρχιτεκτονική. 

15. Δεν έχει ισχύ η παράγραφος Α της υπ’ αριθμ. 
60067/1988 (ΦΕΚ 740 Δ"/19-10.1988) απόφασης Νομάρχη 
Χαλκιδικής. 

Γ. Η ισχύς της απόφασης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Μαρτίου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθ. 960 Σχετ. 302 (2) 

Τροποποίηση ρυμοτομικού σχεδίου οικισμού Μπαλί Δ. 
Γεροποτάμου Ν. Ρεθύμνης, στην ιδιοκτησία Τσαγκα- 
ράκη Εμμανουήλ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 3 και 70 του ν.δ. της 
17.7.1923 (ΦΕΚ 228/Α/1923). 

2. Το άρθρο 6 του ν. 1337/1983 (ΦΕΚ 33/Α/14.3.1983). 

3. Το άρθρο 6 του ν. 2503/1997 (ΦΕΚ 107/Α/30.5.1997). 

4. Το άρθρο 29 του ν. 2831/2000 (ΦΕΚ 140Α/13.6.2000) 
όπως αντικαταστάθηκε με το άρθρο 10 του ν. 3044/2002 
(ΦΕΚ 197 Α/27.8.2002). 

5. Την υπ’ αριθμ. οικ.9928/17.12.2004 απόφαση Γ.Γ. Περι¬ 
φέρειας Κρήτης περί «τροποποίησης και συμπλήρωσης 
της υπ’ αριθμ. 6730/12.8.2003 απόφασης περί ορισμού 
εισηγητών και παροχής εξουσιοδότησης υπογραφής 
«Με εντολή Γ ενικού Γ ραμματέα» αποφάσεων, εγγράφων 
και άλλων πράξεων της Περιφέρειας στο Γ ενικό Διευ¬ 
θυντή και τους Προϊσταμένους Δ/νσεων και Τμημάτων 
των Υπηρεσιών της Περιφέρειας Κρήτης, όπως αυτή 
τροποποιήθηκε με την οικ.8548/14.4.2004 απόφαση». 

6. Την υπ’ αριθμ. ΤΠ3821 απόφαση Νομάρχη Ρεθύμνης 
«Εγκριση μελέτης πολεοδόμησης οικισμού Μπαλί κοινό¬ 
τητας Μελιδονίου επαρχίας Μυλοποτάμου Ν. Ρεθύμνης» 
(ΦΕΚ 1039/27.8.1993). 

7. Την από 23.3.2005 αίτηση Εμμανουήλ Τσαγκαρά- 
κη. 

8. Την υπ’ αριθμ. 148/2005 απόφαση Δημοτικού Συμ¬ 
βουλίου Δήμου Γεροποτάμου. 

9. Την υπ’ αριθμ. 5843/29.6.2005 βεβαίωση Δημάρχου 
Γεροποτάμου. 

10. Την τεχνική έκθεση που συνέταξε ο Τοπογράφος 
Μηχανικός Ματθαίος Γ. Τσιμπισκάκης. 

11. Το υπ’ αριθμ. 584/29.6.2005 έγγραφο του Δήμου 
Γεροποτάμου. 

12. Την από 23.11.2005 εισήγηση Δ/νσης Πολ/μίας και 
Περιβ/ντος προς το ΣΧΟΠ Ν. Ρεθύμνης. 

13. Το πρακτικό 5/2005 του ΣΧΟΠ Ν. Ρεθύμνης, πράξη 
2η. 


14. Το υπ’ αριθμ. ΔΠ4989/17.1.2006 έγγραφο Δ/νσης 
Πολ/μίας και Περιβ/ντος Ν.Α. Ρεθύμνης. 

15. Το υπ’ αριθμ. 6022/22.9.2004 έγγραφο της Δ/νσης 
Ελέγχου Συντήρησης Έργων της Περιφέρειας Κρήτης 
και το τοπογραφικό διάγραμμα που το συνοδεύει. 

16. Το με κλίμακα 1:200 και με χρονολογία Μάρτιος 
2005 τοπογραφικό διάγραμμα του Τοπογράφου Μηχα¬ 
νικού Ματθαίου Γ. Τσιμπισκάκη. 

17. Την από 1.2.2006 εισήγηση Δ/νσης ΠΕ.ΧΩ. Περιφέ¬ 
ρειας Κρήτης στο Περιφερειακό ΣΧΟΠ. 

18. Τη θετική γνωμοδότηση του ΣΧΟΠ Περιφέρειας 
Κρήτης όπως αυτή διατυπώνεται στη 2η συνεδρίαση 
της 28.2.2006, θέμα 2°. 

19. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου ΟΤΑ. 

20. Με την παρούσα πολεοδομική ρύθμιση προκαλείται 
αύξηση της επιφάνειας των κοινόχρηστων χώρων που 
προβλέπονται από το εγκεκριμένο ρυμοτομικό σχέδιο 
του οικισμού, αποφασίζουμε: 

Την έγκριση τροποποίησης του εγκεκριμένου ρυμοτο¬ 
μικού σχεδίου του οικισμού Μπαλί Δ. Γ εροποτάμου στην 
ιδιοκτησία Τσαγκαράκη Εμμανουήλ, με μετατόπιση της 
ρυμοτομικής και οικοδομικής γραμμής, ώστε η ρυμοτο¬ 
μική γραμμή να ταυτίζεται με το όριο απαλλοτρίωσης 
της Ν.Ε.Ο. Ρεθύμνης - Ηρακλείου (ανισόπεδος κόμβος 
Μπαλί), όπως αποτυπώνεται στο με ημερομηνία Μάρτιος 
2005 και κλίμακα 1:200 τοπογραφικό διάγραμμα που 
θεωρήθηκε από τον Δ/ντή της ΔΙ.ΠΕ.ΧΩ. Κρήτης, το 
οποίο και αποτελεί αναπόσπαστο μέρος της παρούσας 
απόφασης. 

Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως, μαζί με το τοπογραφικό διάγραμμα που 
την συνοδεύει. 

Ηράκλειο, 20 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

Αριθ. 29/46037/ΠΣΚ/1371/05 (3) 

Καθορισμός επιτρεπόμενης χρήσης του με αρ. 1182 
αγροτεμαχίου στην περιοχή «Γιαννιώτη» του αγρο¬ 
κτήματος του Δήμου Βασιλικών Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 3 του ν. 1512/1985 «Τρο¬ 
ποποίηση και συμπλήρωση πολεοδομικών διατάξεων 
κ.λπ.» (ΦΕΚ 4/Α'). 

2. Τις διατάξεις του π.δ. 30/1996 «κωδικοποίηση σε 
ενιαίο κείμενο νόμου με τίτλο «Κώδικας Νομαρχιακής 
Αυτοδιοίκησης» των ισχυουσών διατάξεων για τη Νο¬ 
μαρχιακή Αυτοδιοίκηση» (ΦΕΚ 21/Α') όπως ισχύουν και 
ιδίως το άρθρο 63 για την αναπλήρωση των Νομαρ¬ 
χών, όπως και την υπ’ αριθμ. 21/31.3.1995 απόφαση του 
Νομαρχιακού Συμβουλίου Θεσσαλονίκης «Οργανισμός 
Εσωτερικής Υπηρεσίας της Νομαρχιακής Αυτοδιοίκησης 
Θεσσαλονίκης» (ΦΕΚ 392/Β711.4.1995). 

3. Το υπ’ αριθμ. ΠΣΚ/οικ.343/23.3.2006 σχετικό με το 
θέμα Εισηγητικό Σημείωμα του Τμήματος Πολεοδομι¬ 
κών Σχεδίων και Κανόνων της Δ/νσης Πολεοδομίας 
Θεσ/νίκης. 

4. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ/τος 63/2005 
(Α' 98) και τη διαπίστωση ότι από τις κανονιστικού 


χαρακτήρα διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού ή του 
οικείου Ο.Τ.Α. 

5. Την υπ’ αριθμ. 10/469/9.1.2006 απόφαση Νομάρχη 
Θεσσαλονίκης με θέμα: «Παροχή εξουσιοδότησης για 
υπογραφή εγγράφων με «ΕΝΤΟΛΗ ΝΟΜΑΡΧΗ» από τον 
Αντινομάρχη Αβραμίδη Ευστάθιο», αποφασίζουμε: 

1. Καθορίζονται ως επιτρεπόμενες χρήσεις «κατοικία 
καθώς και εγκαταστάσεις αγροτικών εκμεταλλεύσε¬ 
ων», όπως προβλέπονται από το άρθρο 2 του π.δ. της 
24/30.5.1985 (ΦΕΚ 270 Δ'), στο υπ’ αριθμ. 1182 αγροτε¬ 
μάχιο στην περιοχή «Γιαννιώτη» του αγροκτήματος του 
Δήμου Βασιλικών Ν. Θεσσαλονίκης, όπως αυτό φαίνεται 
στο διάγραμμα κλίμακας 1:5000, που θεωρήθηκε από τον 
Προϊστάμενο της Δ/νσης Πολεοδομίας και συνοδεύει 
την παρούσα. 

2. Στο υπόψη αγροτεμάχιο εξακολουθούν να ισχύουν 
οι σχετικές διατάξεις του π.δ. της 24/30.5.1985 (ΦΕΚ 270 
Δ') για την εκτός σχεδίου δόμηση. 

3. Η απόφαση αυτή και το διάγραμμα που τη συνοδεύει 
να δημοσιευθούν στην Εφημερίδα της Κυβερνήσεως και 
η ισχύς της να αρχίσει από τη δημοσίευσή της. 

Θεσσαλονίκη, 27 Μαρτίου 2006 

Με εντολή Νομάρχη 
Ο Αντινομάρχης 
ΕΥΣΤΑΘΙΟΣ ΑΒΡΑΜΙΔΗΣ 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΝ 

ΝΟΜΟΣ ΘΕΣΣΑΛΟΝΙΚΗΣ 
ΝΟΜΑΡΧΙΑΚΗ/ΑΥΤΟΔ/ΣΗ ΘΕΣ/ΝΙΚΗΣ 
ΔΙΕΥΘΥΝΣΗ,, ΠΟΛ50ΔΟΜ»Λ>€7 \, ' : 
ΤΜΗΜΑ: ΠΟΛΕΟΔΟΜΙΏΝ ΣΧΕ43ΓϊΝ' 
ΚΜνΚΑΝΟΝΓίΝ, 7 («''·»*» 

[υνοδεύει χην 29 Λη^<ρόσ' “ 

Νομάρχη Οεσααλονίβ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεόιάγραμμβ 
έγινε σμίκρυνση κατά ποσοστό ζ>β> % 

